Μπισκότα με μήλο
Αφράτα, νόστιμα και μαλακά μπισκότα με μήλο και καρύδια, ό,τι πρέπει για ένα γρήγορο και υγιεινό σνακ.
250 γρ. (2 κούπες) αλεύρι για όλες τις χρήσεις , 100 γρ. βούτυρο αγελαδινό, κρύο , 130 γρ. (2/3 κούπας) ζάχαρη , 1 αυγό , 60 γρ. (1/3 κούπας) γάλα , 1 κουτ. γλυκού κανέλα , 1/2 κουτ. γλυκού μαγειρική σόδα , 60 γρ. (1/2 κούπα) καρύδια, χοντροσπασμένα , 120 γρ. μήλο (περίπου 1 μικρό), ψιλοκομμένο
Για να φτιάξουμε μπισκότα με μήλο, ξεκινάμε βάζοντας στον κάδο του μίξερ όλα τα υλικά εκτός από το μήλο και ανακατεύουμε με το φτερό, σε μεσαία ταχύτητα, μέχρι να συγκεντρωθεί η ζύμη γύρω από αυτό.Προσθέτουμε τα κομμάτια του μήλου και ανακατεύουμε, μέχρι να ενσωματωθεί.Σκεπάζουμε το μείγμα μας με μεμβράνη και το βάζουμε, για 1 ώρα, στο ψυγείο να κρυώσει.Προθερμαίνουμε τον φούρνο στους 160°C, στη λειτουργία του αέρα.Πλάθουμε μπισκοτάκια, περίπου 25 γρ. το ένα, και τα τοποθετούμε σε λαμαρίνα που έχουμε καλύψει με λαδόκολλα.Ψήνουμε στον προθερμασμένο φούρνο, για περίπου 20 λεπτά.Αφήνουμε να κρυώσουν και τοποθετούμε σε πιατέλα.Τα φυλάμε σε δοχείο που κλείνει αεροστεγώς ή σκεπασμένα με μεμβράνη για 5-6 ημέρες.
Αλεύρι (ζύμες),Γάλα,Καρύδια,Μήλο,Ξηροί καρποί,Φρούτα